טרסבטוני

טרסבטוני (בפינית: Teräsbetoni, תרגום מפינית: "בטון מזוין"), היא להקת פאוור מטאל פינית שנוסדה בשנת 2002. אלבומה הראשון Metallitotuus (תרגום מפינית: "האמת המטאלית") יצא בשנת 2005 ועד כה מכר יותר מ-32,000 עותקים. להקת טרסבטוני הושפעה באופן חזק מלהקות כמו Manowar. המוזיקה של טרסבטוני מתאפיינת באווירה מלחמתית, כאשר תוכן השירים מהלל את סגנון החיים של לוחמים פאגאניים, ואת "אחוות המטאל". חברי הלהקה עצמם אמרו כי הם לא מתייחסים ברצינות למנטליות של הלהקה אלא מתוך תחושת ההנאה שביצירה עצמה. השירים המפורסמים ביותר של הלהקה הם: Taivas Lyö Tulta, (תרגום מפינית: "השמיים ממטירים אש") Vaadimme Metallia (תרגום מפינית: "אנו דורשים מטאל") Missä miehet ratsastaa (תרגום מפינית: "לאן שהגברים רוכבים"), וזהו השיר ששרו טרסבטוני באירוויזיון 2008. יארקו אהולה, ארטו ירווינן וויליו ראנטנן (שהגה את שם הלהקה) הכירו זה את זה ב-2002. יארי קואוקאנן צורף כמתופף. הלהקה פרסמה את שיריה הראשונים בשנת 2003: Teräsbetoni Teräksen varjo (תרגום מפינית: "הצל של הפלדה") Maljanne nostakaa (תרגום מפינית: "תרים כוסית") בתחילת דרכה זכתה לפופולריות בחוגי המחתרת, ועד מהרה התפשטה השמועה על קיומה. מעריצים נלהבים הפיצו עצומה שבה דרשו לפתוח חוזה הקלטות לטרסבטוני, ושלחו אותה לכמה חברות תקליטים. בשנת 2004 ביצעו טרסבטוני את הופעתם הראשונה, וגרסת הופעה חיה לשיר "Taivas Lyö Tulta", נוספה לעמוד הבית של הלהקה. בהופעותיה הראשונות בחרה להקת טרסבטוני להשתמש בגרסאות כיסוי לשיר "Rainbow In The Dark" של רוני ג'יימס דיו, ולשיר "Metal Warriors" של מנוואר. בסוף שנת 2004 חתמה הלהקה על חוזה הקלטות עם חברת ההקלטות Warner Music Finland, והקלטת השיר "Taivas Lyö Tulta" החלה בדצמבר 2004. הסינגל יצא ב-2 בפברואר 2005, ובשבוע הראשון שלו ברשימת הסינגלים הפינית "טיפס" עד לפסגה, כשהוא נתמך ברשימת השמעת רדיו שופעת, ואז הידע על הלהקה הפך להיות נרחב יותר. ההקלטות לאלבום "Metallitotuus" התחילו בינואר 2005, והאלבום עצמו פורסם ב-6 באפריל 2005. בשבוע הראשון שלו במצעד הפיני, הוצב במקום השני ושמר על מיקום זה כ-29 שבועות . סינגל אחר ששוחרר מהאלבום, הוא "Orjatar"(תרגום מפינית:"שפחה"). לשיר הופק וידאו קליפ שהוצג לראשונה בתוכנית TOP40 ב-16 באפריל 2005. השיר "Taivas Lyö Tulta" נבחר מאוחר יותר לשיר השערים (השיר שמנוגן מתי שקבוצה מבקיעה) של קבוצת ההוקי קרח הפינית National Team A בגביע Karjala. האלבום Metallitotuus הגיע לאלבום פלטינה (בפינלנד זה אומר מעל 30,000 עותקים), עוד בשנה שבה פורסם, עם כמעט 33,000 עותקים שנמכרו, והפך לאלבום ההבי מטאל השלישי הכי פופולרי בפינלנד אותה שנה. ביוני 2006, פורסם האלבום השני, Vaadimme Metallia (מפינית:"אנחנו דורשים מטאל"). באותו היום שבו פורסם, "וואדימה מטאליה" כמעט הגיע לאלבום זהב, שזה אומר בפינלנד: מעל 15,000 עותקים שנמכרו. אלבומם השלישי, Myrskyntuoja (מו'רסקו'נטואויה, תרגום מפינית: "מביא הסערות"), נכנס למצעד האלבומים הפיני במקום הראשון. בשנת 2010 הוציאה הלהקה את אלבומה הרביעי Maailma tarvitsee sankareita (בפינית:"העולם צריך גיבורים") טרסבטוני התפרסמו גם מחוץ לפינלנד, אך עד כה ניגנו חברי הלהקה פעם אחת בלבד מחוץ לפינלנד, ב-Wacken Open Air 2005. כיום, חברי הלהקה מתמקדים בשאלה של המשך שימוש בפינית בשירתם . טרסבטוני התמודדו בקדם אירוויזיון 2008 הפיני. ב-1 במרץ הם ניצחו עם אחוז קולות סופי של 38.9%. באירוויזיון עצמו הם העפילו ב-20 במאי לגמר מהמקום השמיני עם השיר Missä miehet ratsastaa וצברו 79 נקודות. בגמר הגיעו למקום ה-22 עם 35 נקודות. Metallitotuus (שנת 2005) - נכנס למצעד האלבומים הפיני במקום השני Vaadimme metallia (שנת 2006) - נכנס למצעד האלבומים הפיני במקום השני Myrskyntuoja (שנת 2008) - נכנס למצעד האלבומים הפיני במקום הראשון Maailma tarvitsee sankareita (שנת 2010) חברי הלהקה הם: יארקו אהולה (Jarkko Ahola)- סולן, בסיסט ארטו ירווינן (Arto Järvinen)- שירה, גיטרה ויליו ראנטנן (Viljo Rantanen)- גיטרה, קולות רקע יארי קואוקאנן (Jari Kuokkanen)- מתופף; בתחילת הדרך צורף כמתופף זמני, אחר כך הושאר על ידי שאר החברים בתור חבר קבוע בלהקה מדיה וקבצים בנושא טרסבטוני בוויקישיתוף אתר האינטרנט הרשמי של טרסבטוני (באנגלית) טרסבטוני, ברשת החברתית פייסבוק טרסבטוני, סרטונים בערוץ היוטיוב טרסבטוני, במסד הנתונים הקולנועיים IMDb (באנגלית) טרסבטוני, באתר סאונדקלאוד (באנגלית) טרסבטוני, באתר Last.fm (באנגלית) טרסבטוני, באתר AllMusic (באנגלית) טרסבטוני, באתר MusicBrainz (באנגלית) טרסבטוני, להקה באתר Encyclopedia Metallum (באנגלית) טרסבטוני, באתר דיזר טרסבטוני, באתר Yandex.Music (ברוסית) טרסבטוני, באתר Discogs (באנגלית) טרסבטוני, באתר Songkick (באנגלית) טרסבטוני באתר Metal From Finland (באנגלית) כדאי לקרוא גם ב- טרסבטוני בוויקיפדיה בפינית:היסטוריה כדאי לקרוא גם ב- טרסבטוני בוויקיפדיה באנגלית:היסטוריה כדאי לקרוא גם ב- הסבר באתר הרשמי של טרסבטוני כדאי לקרוא גם ב- טרסבטוני בוויקיפדיה באנגלית:היסטוריה